《松江》
宋代·杨蟠

帆落帆开两渡头，洞庭木叶扰离愁。
青山带日低平野，白浪随风过别洲。
月静沙寒知雁宿，云深水暖羡鱼游。
画桥隐隐横天汉，人度空中影倒流。

作者简介：章安人，字公济。仁宗庆历六年进士。为密、和二州推官。诗为欧阳修所称。苏轼知杭州，蟠通判州事，与轼唱酬甚多。历知寿州卒。平生为诗数千篇，号《章安集》。